Verskonings en nogmaals verskongings as God jou roep - Beth-Haran Ministries
Sjoe, hoe kry ek pakslae op pad huis toe. Kar se radio sukkel met opvangs van die stasie wat ek altyd luister. Druk so knoppies tot ek op 'n stasie af kom waar 'n preek uit gesaai word. Spyt ek het hom nie van die begin af geluister nie.
Die topic – Verskonings as God jou roep.
Lukas 14 v 16 – 19
Toe sê Jesus vir hom; Daar was 'n man wat 'n groot maaltyd gegee het en baie mense uitgenooi het.
Toe die maaltyd gereed was, stuur hy sy slaaf om vir die genooides te sê; Kom, die maaltyd staan klaar
Maar hulle begin almal, die een na die ander verskoning maak. Die eerste sê vir hom; Ek het 'n stuk grond gekoop en moet noodsaaklik uitgaan om daarna te kyk. Ek vra U; Verskoon my asseblief.
'n Ander een sê; Ek het 5 paar osse gekoop en gaan hulle probeur, Ek vra U, verskoon my asseblief.
Hoeveel van ons staan nie skuldig met verskonings soek. Met die besige wêreld waarin ons leef, het ons nie meer lus om verskonings in jou lewe te maak of jy het net nie lus om ander te help wat bystand nodig het of selfs betrokke te raak by iets van die Kerk.
Baie redes word gegee oor hoekom mense nie sekere dinge kan doen of bywoon. 1. Ek het nie tyd nie. 2. Dinge van die verlede het die moed ontneem om deel te wees van die werk en diens aan die Here. 3. Het in die verlede dinge in diens van die Here aan gepak en negatiewe kritiek gekry wat my laat stop het. 4. Soveel mense sê hulle sal graag alleen of saam 'n groep wil betrokke raak in die Kerk maar is te bang om te probeur want jy is nie goed genoeg nie. 5. Beskou jou self as minderwaardig, voel negatief, jy glo dat jy tot niks goeds in staat is. So gaan die verskonings maar net aan en aan.
Baie van ons kan ons self vergelyk met Moses. Dink die outjie se selfbeeld was ook baie swak oor sy spraak probleem.
Eksodus 4 10 & 11
Toe sê Moses vir die Here; Ag Here , ek kan nie goed praat nie, ek kan nie vroëer nie en kan ook nie nou, hier waar U met my praat nie. Ek praat swaar en my tong sukkel.
Daarna sê die Here vir hom; Wie het aan die mens 'n mond gegee? Wie maak stom of doof of siende of blind? Is dit nie Ek, die Here nie?
Moses was vol verskonings om nie te doen waarvoor God hom geroep het. God se antwoord op sy verskonings was; Jy moet gaan Moses, want Ek sal by jou wees en dit is genoeg.
God, die Almagtige, is met ons en dit is genoeg. Hy is die een wat ons stuur in watter rigting Hy wil hê ons moet gaan om Sy naam te verkondig. Hoekom is ons bang en kom met allerhande verskonings. Niks sal ons onder kry want God, die Almagtige is elke tree saam ons.
Wanneer God iemand roep en die persoon kom met hoeveel verskonings, los God nooit daardie persoon alleen of met rus nie. God gee nie net 'n opdrag vir sommer net Nee, God roep mense vir sekere take wat Hy weet die persoon sal dit kan uitvoer. As jy bepaalde tekortkominge het sal Hy jou toe rus met dit wat jy nodig het om die taak te kan verrig. Jy sal geen meer leemte hê binne jou, die Here sal jou volmaak vul om Sy opdragte uit te voer.
God roep elke een van ons op verskillende maniere. Wanneer iemand jou nader vir hulp. Roep God ons. As jy ja sê, het God jou alreeds geroep. Ons as Gelowiges leef onder die leiding van die Heilige Gees, onder die leiding van die Heilige Gees laat God toe dat ons belangrike besluite neem. Ons moet besef waar ons leiding vandaan kom. Ons moet weer die moed hê om iets nuuts aan te pak, betrokke te raak daar waar God ons wil gebruik. Dink bietjie 2 keer voordat jy volgende keer "Nee" sê as iemand vra vir hulp. Want as God deur die mens roep en jou antwoord is "Nee", is jou "Nee"nie 'n "Nee" vir mens nie maar eintlik 'n "Nee" vir God.
Gehoorsaamheid aan God is nie onderhandelbaar vir ons as gelowiges. God, is 'n God van liefde. Luister as God jou roep. Antwoord altyd "Ja", Hy sal jou nie alleen los nie.
Here, vergewe al my verskonings elke keer as U my roep. Vader, vul my met die Heilige Gees en gee my die nodige leiding en onderrig om "Ja"te sê as U my roep. Vat die banggeite weg en vat my hand sodat ek weet U, die Almagtige God is altyd met my. Laat ek 'n diens lewer tot eer van U naam.